Tolong jelaskan mengenai Sistem tulisan dari Bahasa Aramia dalam bahasa melayu

Aksara Aram terawal berdasarkan abjad Foenisia tetapi kemudian mengembangkan gaya tersendiri. Orang-orang Israel kuno serta orang-orang Kanaan yang lain menerimaguna abjad ini untuk menulis bahasa-bahasa mereka dan oleh itu, abjad ini kini lebih dikenali sebagai abjad Ibrani. Ini adalah sistem tulisan yang dipergunakan dalam Kitab Alkitab dan sesetengah karya Ibrani.

Satu lagi sistem tulisan bahasa Aram yang utama ialah sistem yang diperkembangkan oleh komuniti-komuniti Kristian, dan merupakan sistem tulisan sambung yang dikenali sebagai abjad Suryani (salah satu kelainan abjad Suryani ialah Serto yang ditampilkan di kiri).

Aksara Mandaean yang digunakan oleh orang-orang Mandaean merupakan bentuk abjad Aram yang amat diubah suai. Selain daripada sistem-sistem tulisan ini, beberapa tulisan terbitan abjad Aram telah digunakan pada zaman purba oleh kumpulan-kumpulan tertentu: umpamanya, abjad Nabataean oleh orang-orang Petra, dan abjad Palmyra oleh orang-orang Palmyra. Pada zaman moden, bahasa Turoyo (sila lihat di bawah) kekadang ditulis dengan abjad Latin yang disesuaikan.